พ.ศ. 2231

พุทธศักราช 2231 ใกล้เคียงกับ
 เมษายน ค.ศ. 1688 - มีนาคม ค.ศ. 1689
 มหาศักราช 1610

 ผู้นำ 
พระมหากษัตริย์ไทย (อาณาจักรอยุธยา): สมเด็จพระนารายณ์มหาราช (พ.ศ. 2199-พ.ศ. 2231)
สมเด็จพระเพทราชา (พ.ศ. 2231-พ.ศ. 2246)

 เหตุการณ์ 
 มกราคม–มีนาคม 
 5 มกราคม – โจรสลัดชาลส์ สวอนและวิลเลียม แดมเพียร์กับลูกเรือสลัดหลวง Cygnet กลายเป็นชาวอังกฤษกลุ่มแรกที่เหยียบทวีปออสเตรเลีย  
 29 มกราคม – มาดาม Jeanne Guyon รหัสยิกชาวฝรั่งเศส ถูกจับกุมและคุมขังเป็นเวลา 7 เดือน
 30 มกราคม (20 มกราคม ค.ศ. 1687 ในแบบเก่า) – พระเจ้าเจมส์ที่ 2 แห่งอังกฤษและสกอตแลนด์ทรงออกพระราชกฤษฎีกาประกาศนิรโทษกรรมแก่โจรสลัดในเวสต์อินดีส์ที่ยอมจำนนต่อเซอร์รอเบิร์ต โฮล์มส์
 7 กุมภาพันธ์ – นักวิทยาศาสตร์เยสุอิตชาวฝรั่งเศส 6 คน ได้แก่ Joachim Bouvet, Jean-François Gerbillon, Louis-Daniel Lecomte, กี ตาชาร์, Claude de Visdelou และหัวหน้า Jean de Fontaney เดินทางถึงปักกิ่ง และได้รับการต้อนรับจากจักรพรรดิคังซี"Joachim Bouvet", The Catholic Encyclopedia online, NewAdvent.org
 มีนาคม – วิลเลียม แดมเพียร์บันทึกการเยือนเกาะคริสต์มาสคนแรก ปัจจุบันเป็นดินแดนของออสเตรเลีย ตั้งอยู่ทางใต้ของเกาะชวา (ปัจจุบันเป็นส่วนหนึ่งของประเทศอินโดนีเซีย)

 เมษายน–มิถุนายน 
 3 เมษายน – ฟรันเชสโก โมโรซีนีกลายเป็นดอเจแห่งเวนิส
 4 พฤษภาคม – พระเจ้าเจมส์ที่ 2 แห่งอังกฤษทรงมีพระราชดำรัสประกาศการผ่อนปรนกฎหมายลงโทษชาวคาทอลิก โดยคำประกาศดังกล่าวจะต้องอ่านจากแท่นเทศน์ของคริสตจักรแองกลิคันทุกแห่งในอังกฤษ คริสตจักรแห่งอังกฤษและผู้สนับสนุนที่ภักดีที่สุด ได้แก่ ขุนนางและชนชั้นสูง ต่างโกรธแค้น ในวันที่ 8 มิถุนายน วิลเลียม แซนครอฟต์ อาร์ชบิชอปแห่งแคนเทอร์เบอรี ถูกคุมขังในหอคอยแห่งลอนดอน เนื่องจากปฏิเสธที่จะประกาศพระราชโอรสการดังกล่าว
 9 พฤษภาคม (29 เมษายนตามแบบเก่า) – ฟรีดริช วิลเฮ็ล์ม ผู้คัดเลือกใหญ่ แห่งบรันเดินบวร์ค-ปรัสเซีย เสียชีวิต ฟรีดริชที่ 3 กลายเป็นผู้คัดเลือกแห่งบรันเดินบวร์ค-ปรัสเซียจนกระทั่ง ค.ศ. 1701 ที่พระองค์ขึ้นเป็นพระมหากษัตริย์องค์แรกแห่งปรัสเซียในฐานะ ฟรีดริชที่ 1
 10 พฤษภาคม – สมเด็จพระนารายณ์มหาราชแห่งอาณาจักรอยุธยาทรงให้เจ้าฟ้าสุดาวดีเป็นผู้สืบทอด โดยที่คอนสแตนติน ฟอลคอน, หม่อมปีย์ และพระเพทราชาเป็นผู้สำเร็จราชการร่วมกัน
 17 พฤษภาคม – การคุมตัวสมเด็จพระนารายณ์มหาราชก่อให้เกิดรัฐประหาร
 5 มิถุนายน – คอนสแตนติน ฟอลคอนถูกตัดหัวหลังถูกจับกุมในเดือนพฤษภาคม
 10 มิถุนายน – การประสูติของเจมส์ ฟรานซิส เอ็ดเวิร์ด สจวต (ภายหลังรู้จักกันในพระนาม ผู้อ้างสิทธิเฒ่า) พระราชโอรสและรัชทายาทในพระเจ้าเจมส์ที่ 2 แห่งอังกฤษกับมารีอาแห่งโมดีนา พระมเหสีคาทอลิก ที่พระราชวังเซนต์เจมส์ในลอนดอน ทำให้ความไม่สบายใจของราษฎรเกี่ยวกับราชวงศ์คาทอลิกทวีความรุนแรงขึ้น โดยเฉพาะอย่างยิ่งเมื่อทารกได้รับการทำพิธีศีลล้างบาปตามหลักนิกายคาทอลิก ข่าวลือเกี่ยวกับพระราชมารดาที่แท้จริงของทารกเริ่มแพร่กระจายอย่างรวดเร็ว
 24 มิถุนายน – หลังถูกสยามโจมตีซ้ำแล้วซ้ำเล่า กองทัพฝรั่งเศสภายใต้การนำของอัศวินแห่งโบเรอการ์ ละทิ้งกองทหารรักษาการณ์ที่มะริด ซึ่งในที่สุดก็ทำให้พวกเขาต้องถอนตัวออกจากประเทศ

 กรกฎาคม–กันยายน 
 1 สิงหาคม – หลังการปฏิวัติสยาม สมเด็จพระเพทราชาขึ้นครองราชย์เป็นพระมหากษัตริย์แห่งอาณาจักรอยุธยา
 27 สิงหาคม – การสนับสนุนทางการเงินแก่การรุกรานทางทหารของพระเจ้าวิลเลียมที่ 3 แห่งอังกฤษ ก่อให้เกิดวิกฤตการณ์ทางการเงินในสาธารณรัฐดัตช์
 6 กันยายน – สงครามเติร์กครั้งใหญ่: กองทัพฮาพส์บวร์คเข้ายึดเบลเกรด
 27 กันยายน – เริ่มต้นสงครามก้าปีในยุโรปและสหรัฐหลังพระเจ้าหลุยส์ที่ 14 แห่งฝรั่งเศส โจมตีฟิลิปส์บวร์คในจักรวรรดิโรมันอันศักดิ์สิทธิ์

 ตุลาคม–ธันวาคม 
 11 พฤศจิกายน (1 พฤศจิกายนตามแบบเก่า) – การปฏิวัติอันรุ่งโรจน์: วิลเลียมแห่งออเรนจ์ทรงออกเรือเป็นครั้งที่สอง Hellevoetsluis ประเทศเนเธอร์แลนด์ เพื่อเข้ายึดครองอังกฤษ สกอตแลนด์ และไอร์แลนด์จากพระเจ้าเจมส์ที่ 2 แห่งอังกฤษ
 15 พฤศจิกายน (5 พฤศจิกายนตามแบบเก่า) – เริ่มต้นการปฏิวัติอันรุ่งโรจน์: วิลเลียมแห่งออเรนจ์ลงจอดที่ทอร์เบย์ ประเทศอังกฤษ พร้อมกองกำลังนานาชาติ 20,000 นาย พระองค์ไม่ได้อ้างสิทธิ์ในราชบัลลังก์อังกฤษ เพียงแต่ตรัสว่ามาเพื่อปกป้องนิกายโปรเตสแตนต์และรักษาเสรีภาพของอังกฤษ จากนั้นก็เริ่มเดินทัพไปยังลอนดอน
 19 พฤศจิกายน (9 พฤศจิกายนตามแบบเก่า) – วิลเลียมแห่งออเรนจ์เข้ายึดเอ็กซิเตอร์ หลังบรรดาแมยิสเตร็ดหนีออกจากเมือง
 26 พฤศจิกายน – พระเจ้าหลุยส์ที่ 14 แห่งฝรั่งเศสหลังสดับฟังว่าวิลเลียมแห่งออเรนจ์ลงจอดที่ประเทศอังกฤษ ทรงประกาศสงครามต่อเนเธอร์แลนด์
 11 ธันวาคม – หลังนำทัพไปยังซอลส์บรีและถูกกองทัพแปรพักตร์ พระเจ้าเจมส์ที่ 7 และ 2 พยายามหลบหนีไปประเทศฝรั่งเศส
 18 ธันวาคม – วิลเลียมแห่งออเรนจ์ สตัดเฮาเดอร์แห่งสาธารณรัฐดัตช์และพระเจ้าวิลเลียมที่ 3 แห่งสหราชอาณาจักรในอนาคต เสด็จเข้ากรุงลอนดอน

 วันเกิด 
 23 มกราคม – สมเด็จพระราชินีนาถอูลริกาแห่งสวีเดน (สิ้นพระชนม์ ค.ศ. 1741)
 21 พฤษภาคม – อเล็กซานเดอร์ โพป กวีชาวอังกฤษ (เสียชีวิต ค.ศ. 1744)
 10 มิถุนายน – เจมส์ ฟรานซิส เอ็ดเวิร์ด สจวต ผู้อ้างสิทธิเฒ่า ผู้อ้างสิทธิ์ราชบัลลังก์อังกฤษและสกอตแลนด์ (สิ้นพระชนม์ ค.ศ. 1766)
 14 สิงหาคม – พระเจ้าฟรีดริช วิลเฮ็ล์มที่ 1 แห่งปรัสเซีย (สวรรคต ค.ศ. 1740)
 22 ตุลาคม – พระเจ้านาเดอร์ชาห์แห่งเปอร์เซีย (สวรรคต ค.ศ. 1747)

 วันถึงแก่กรรม 
 27 มกราคม - จักรพรรดินีเซี่ยวจฺวัง พระพันปีหลวง (พระราชสมภพ 26 มีนาคม พ.ศ. 2156)
 26 มีนาคม – วินสตัน เชอร์ชิล ขุนนาง ทหารชาวอังกฤษ (เกิด ค.ศ. 1620)
 18 พฤษภาคม - พระปีย์
 5 มิถุนายน - พระยาวิไชเยนทร์ (คอนสแตนติน ฟอลคอน) นักผจญภัยชาวกรีก (เกิด ค.ศ. 1647)
 11 กรกฎาคม - สมเด็จพระนารายณ์มหาราช (พระราชสมภพ 16 กุมภาพันธ์ พ.ศ. 2175)

 อ้างอิง